open-index/open-wikipedia-markdown huggingface dataset:
Prvotná kvalita

**Prvotná kvalita** alebo **primárna kvalita** je objektívna kvalita, čiže kvalita, ktorá prislúcha veciam a existuje nezávisle od poznávacích schopností človeka; napr. pohyb, nepriepustnosť, hustota, spojenie častíc, tvar, objem atď.

V dejinách filozofie odlišuje prvotné kvality od druhotných kvalít napr. Demokritos, Galilei, Descartes, Locke a ďalší.

## Externé odkazy
* 

Kategória:Filozofické koncepty
Mágia

**Mágia** môže byť:
* v okultizme, ezoterizme a etnológii: abstraktný systém, ktorého účelom je umožniť človeku ovládať svet prírody, vrátane predmetov, udalostí, ľudí a psychologických javov, pomocou paranormálnych, tajomných alebo nadprirodzených prostriedkov, pozri mágia (okultizmus)
* v kultúrnej antropológii a pod.: čarodejníctvo
* nesprávne: varietné kúzelníctvo, činnosť iluzionistu, pozri kúzelník (umelec)
* prenesene: tajomné pôsobenie (napr. slova)

## Pozri aj
* magické myslenie
Lumen naturale intellectus

**Lumen naturale intellectus** (lat.) je prirodzené svetlo rozumu; v Descartovej filozofii intelektuálna intuícia.

## Externé odkazy
* 

Kategória:Latinské výrazy
Kategória:René Descartes
Biela mágia

**Biela mágia** je snaha šíriť dobro silou mysle vo forme prianí, nálady a pod. Zameriava na dosiahnutie zdravia, šťastia, úspechu.

Bieleho mága považujú za človeka - alebo všeobecnejšie - za bytosť, ktorá sa venuje konaniu dobra tak, že všetkým bytostiam praje dobro, že žehná všetkému a koná tak, aby nikoho nezranil. 

## Externé odkazy
* 

Biela mágia
Čierna mágia

**Čierna mágia** je v podstate evokačná mágia číže mágia, pri ktorej sa uplatňujú zaklínania
duchov s cieľom získať rôzne vonkajšie výhody bez ohľadu na mravné kvality, podrobiť si fenomény prírody silou vôle a rozhodnutia. 

Čiernu mágiu považujú za najnižší stupeň mágie a čierneho mága za človeka, ktorý znásilňuje prírodu s nebezpečenstvom, že keď sa pri svojich operáciách alebo vo svojom postupe dopustí chyby, reakcie sveta, ktoré si chcel podrobiť, ho zničia. 

## Externé odkazy
* 

Čierna mágia
Čierna mágia
Ľútosť (duševná bolesť)

**Ľútosť** je všeobecne žiaľ, zármutok, bôľ, duševná bolesť (najmä vo vzťahu k minulej udalosti a vo vzťahu k strate niečoho/niekoho človeku blízkeho), v užšom zmysle emocionálny proces sprevádzajúci trúchlenie. Podľa W. McDougalla je to retrospektívna emócia pôvodnej túžby, teda pocit zameraný vždy do minulosti. 

V katolicizme je ľútosť bolesť ducha a odsúdenie spáchaného hriechu, spojené s predsavzatím v budúcnosti už nehrešiť.

## Externé odkazy
* 

Kategória:Psychológia
Kategória:Emócie
Kategória:Kresťanstvo
Kvantifikácia

**Kvantifikácia** alebo **kvantifikovanie** môže byť:
*vyjadrenie veci, stavu, výsledkov súťaží, podujatí v číselných hodnotách kde je určená horná hranica kvantifikácie. Niekedy sa zamieňa za percentuálne vyjadrenie veci, stavu alebo výsledkov súťaží, podujatí.

## Pozri aj
* Kvantifikátor
Kvantifikátor (logika)

**Kvantifikátor** alebo **kvantor** je výraz určujúci, akému počtu (kvantite) indivíduí možno pripísať (predikovať) nejakú vlastnosť alebo vzťah. Kvantifikátor je operátor matematickej logiky, ktorý sa uplatňuje na logický výraz a ktorý kvantitatívne charakterizuje oblasť predmetov (alebo oblasť predikátov), na ktoré sa tieto získané výrazy vzťahujú. Najviac sa používa všeobecný kvantifikátor a existenčný kvantifikátor.

## Externé odkazy
* 
* Kvantifikátor na  pohodovamatematika.sk 

Kategória:Logika
Existenčný kvantifikátor

**Existenčný kvantifikátor** (iné názvy: **existenčný kvantor**, **malý kvantifikátor**, **malý kvantor**, **partikularizátor**) je kvantifikátor, ktorým sa nahradzuje spojenie „existuje (aspoň jedno)“. To teda znamená, že pre minimálne jedno opakovanie výrazu, ktorý za ním nasleduje platí určitá vlastnosť. Jeho symbol je \exists (v unicode ∃ U+2203 THERE EXISTS). Niekedy sa používa aj v modifikácií „existuje práve jedno“, ktoré sa značí ako \exists !.

## Príklady
Na množine prirodzených čísel je možné opísať vzťah 

\exists x \isin N: x > 3, 

teda, že existuje *x* (z množiny prirodzených čísel), pre ktoré platí, že je väčšie ako 3. Taktiež je možné zapísať 

\exists ! x \isin N: x > 10 \land x , 

čo znamená, že existuje práve jedno prirodzené *x*, pre ktoré platí, že je väčšie ako 10 a zároveň menšie ako 12. Teda číslo 11.

## Pozri aj
* všeobecný kvantifikátor

## Externé odkazy
* 
* Existenčný kvantifikátor na  pohodovamatematika.sk 

Kategória:Logika
Ľútostivosť

**Ľútostivosť** môže byť:
* matie súcitu s niekým, súcitnosť, pozri súcitnosť
* ľahké podliehanie ľútosti, pozri ľútosť (duševná bolesť)
* vlastnosť prejavovať, vyjadrovať či budiť ľútosť (prípadne súcit), silná smutnosť, pozri pod ľútosť (duševná bolesť), smútok (cit), súcit

## Zdroje
* 
* ľútostivý. in: Slovník slovenského jazyka (Peciar)
Luxemburgovci

thumb|Znak luxemburských grófov

**Luxemburgovci** bol panovnícky rod v Čechách panujúci v rokoch 13101437 pochádzajúci z Luxemburska. Na českom tróne sa vystriedali Ján Luxemburský, Karol IV., Václav IV. a Žigmund Luxemburský, ktorým rod vymrel.

## Iné projekty

## Externé odkazy
* Rodokmeň
* Ermesinda - prammatka rodu Luxemburgovcov
* Luxemburskí bratia alebo cesta za cisárskou korunou

## Zdroj
* 


Kategória:Panovnícke rody
Všeobecný kvantifikátor

**Všeobecný kvantifikátor** (iné názvy: **všeobecný kvantor**, **veľký kvantifikátor**, **generalizátor**) je kvantifikátor, ktorým sa nahradzuje spojenie „pre všetky“. Značí, že všetky opakovania výrazu, ktorý za ním nasleduje majú určitú vlastnosť. Jeho symbol je \forall (v unicode ∀ U+2200 FOR ALL).

## Príklad

Na množine prirodzených čísel je možné opísať vzťah 

\forall x \isin N: x \ge 0, 

teda, že pre všetky *x* (z množiny prirodzených čísel) platí, že sú väčšie alebo rovné nule.

## Pozri aj

* existenčný kvantifikátor
* všeobecný výrok

## Externé odkazy

* 

Kategória:Logika
Magistrát

**Magistrát** (lat.) môže byť:
*v starovekom Ríme: úradník najvyššieho úradu resp. samotné najvyššie úrady, pozri magistrát (staroveký Rím)
*všeobecne: úrad s vyššou právomocou, obyčajne mestský resp. hovorovo budova takéhoto úradu
*špecificky:
**magistrát (Slovensko) (mestský úrad Bratislavy alebo Košíc)
**magistrát (Česko) (mestský úrad štatutárneho mesta)
**magistrát (Rakúsko) (mestský úrad štatutárneho mesta)
**magistrát (Nemecko) (druh mestského orgánu)
**magistrát (Švajčiarsko) (súhrnné označenie pre tri vysoké štátne funkcie)
**magistrát (Poľsko)

be-x-old:Магістрат
Kvantifikovať

**Kvantifikovať** (lat.) je určiť množstvo niečoho, jeho mieru, zavádzať, zaviesť hľadiská kvantitatívnych vzťahov pri skúmaní javov.

## Zdroj
* 

Kategória:Terminológia
Vysoká mágia

**Vysoká mágia** je úsilie manipulovať fenoménmi sveta silou mysle alebo vôle s cieľom prekonávania prekážok brániacich dosiahnuť bezbrehý stav vnútornej rovnováhy. Zasvätenca do vysokej mágie považujú za človeka, ktorý môže postúpiť na úroveň bieleho magika alebo čierneho magika vtedy, keď sa rozhodne manipulovať magicky fenoménmi s cieľom ovládať  ich.

## Pozri aj
*mágia
*biela mágia
*čierna mágia
*čarodejník
*kúzelník
*mág
*magické myslenie
*Thovt

## Zdroje
* Cavendish, R.: *Dějiny magie*. 1994

## Externé odkazy
* 

Kategória:Mágia
Magister (akademická hodnosť)

**Magister** je dnes akademický titul (Mgr., v niektorých krajinách Mag., pre umelecké študijné programy Mgr. art. – magister umenia) udeľovaný absolventom univerzitných, bohosloveckých a umeleckých vysokých škôl.

Ako *magister* sa prekladá aj titul absolventov niektorých zahraničných univerzít označovaný po anglicky *master*, presnejšie: M.A. *(Master of Arts)*, M.Sc. *(Master of Sciences)*, M.F.A. *(Master of Fine Arts)*, M.L.S. *(Master of Library Science)*, „MLIS“ *(Master of Library and Information Science)*, M.S.N. *(Master of Science in Nursing)* a iných.

Na základe Zákona o vysokých školách č. 131/2002 Z. z. absolvent magisterského štúdia získava okrem akademického titulu tiež vysokoškolské vzdelanie druhého stupňa. Magisterský študijný program spravidla nadväzuje na bakalársky študijný program (vysokoškolské vzdelanie prvého stupňa). V odôvodnených prípadoch môže Ministerstvo školstva SR po vyjadrení Akreditačnej komisie vzhľadom na špecifiká študijného programu povoliť spojenie prvého a druhého stupňa vysokoškolského štúdia do jedného celku. Absolventi študijných programov, ktorí získali akademický titul magister, môžu vykonať rigoróznu skúšku, ktorej súčasťou je aj obhajoba rigoróznej práce v danom študijnom odbore. Po jej úspešnom vykonaní vysoká škola udelí akademický titul podľa zamerania (napr. PhDr., JUDr., PaedDr., RNDr. a pod.). Ide o tzv. „malý doktorát“.

Absolventi magisterského štúdia tiež môžu pokračovať v doktorandskom štúdiu, ktoré spravidla trvá tri až päť rokov (podľa formy) a po splnení všetkých podmienok, vykonaní dizertačnej skúšky a obhajobe dizertačnej práce na základe schválenia príslušnej vedeckej rady získať vedecko-akademickú hodnosť doktor (PhD.). Ide o medzinárodne uznávaný "veľký doktorát".

## Iné použitia
Na niektorých univerzitách je magister (skratka s malým m) akademická hodnosť prvého stupňa. V minulosti mali akademický titul *[[magister farmácie]]* (PhMr./Mr.Ph.) lekárnici. V stredoveku to bola akademická hodnosť na filozofickej fakulte – majster slobodných umení.

## Referencie

Kategória:Vysokoškolské tituly
Lýdi

**Lýdi** alebo **Lýdovia** sú indoeurópski obyvatelia starovekej západnej Malej Ázie. Lýdi boli pod vplyvom maloázijských Grékov. Vytvorili si vlastné písmo.

## Externé odkazy
* 

kategória:Etniká, národy a národnosti
Kvantita (filozofia)

**Kvantita** je určenosť veci, ktorá umožňuje vec rozčleniť na rovnorodé časti a zložiť ich dohromady. Rovnorodosť (podobnosť, zhoda) častí alebo predmetov je rozlišovacia črta kvantity. Rozdiely medzi podobnými predmetmi majú kvantitatívny charakter. Kvantitatívne zmeny nevedú hneď k zániku alebo podstatnej zmene predmetu, pretože kvantitatívna určenosťou veci má vonkajší vzťah k jej povahe. Dôležitým významovým útvarom, v ktorom sa manifestuje kvantita vo vedomí, je kategória kvantity.

## Pozri aj
* kvalita

## Iné projekty

## Externé odkazy
* 

Kategória:Metafyzika
Magnetohydrodynamika

**Magnetohydrodynamika** je oblasť fyziky skúmajúca pohyb elektrického vodivého prostredia v magnetickom poli.

## Externé odkazy
* 

Kategória:Magnetizmus
Kategória:Hydrodynamika
Lykeion

**Lykeion** (gr. Λύκειον) bolo filozofické a vedecké učilište založené Aristotelom okolo r. 335 pred Kr. v posvätnom okrsku Apolóna Lykeia v Aténach. Podľa stromoradia alebo stĺporadia (gr. *peripathos*) v Lykeione, kde sa Aristotelovi žiaci a nasledovatelia pri diskusiách prechádzali, dostali názov peripatetici. Bola to jedna zo štyroch veľkých aténskych škôl popri Platónovej Akadémií, Epikurovej Záhrade a Kolonáde stoikov.

Aristoteles Lykeion viedol do roku 322 pred Kr. Jeho nástupcami boli Theofrastos z Eresu, Straton z Lampsaku a Alexander z Afrodízie.

Lykeion existoval celé stáročia a pravdepodobne ho zrušili až v roku 86 pred n.l., keď rímske vojská pod vedením Sullu vyplienili Atény. Pretrval dlho, hoci nie tak dlho ako Platónová Akadémia, ktoré v tej či onej podobe existovala do roku 529 n.l., teda určite dlhšie než akákoľvek európska univerzita.

Zachované Aristotelove práce sú podľa všetkého poznámkami k jeho prednáškam, ktoré mal v Lykeione. Zaoberal sa ohromujúcim množstvom rozmanitých disciplín: astronómiou, zoológiou, snami, metafyzikou, logikou, etikou, rétorikou, politikou, estetikou a aj tým, čo sa najčastejšie prekladá ako „fyzika“.

## Pozri aj
* lýceum

## Referencie

## Externé odkazy
* 

Kategória:Pedagogika v starovekom Grécku
Kategória:Filozofické školy
Kategória:Staroveké Atény
Mahájána

**Mahájána** (-sanskritský kmeň; dévanágarí:  महायान; význam: *veľké vozidlo* alebo *veľká cesta*; sanskritský nominatív: **máhajánam**, iné názvy: **mahájánový budhizmus, veľké vozidlo, veľká cesta, veľký voz**, nekodifikovaný tvar:**mahájánový buddhizmus**) je jeden z hlavných smerov budhizmu, podľa ktorého môže spásu dosiahnuť aj laik. Základy mahájány upevňovali nábožensko-filozofické školy jógačára a madhjámika.

## Pozri aj
* dharmadhátu
* budhistická filozofia
* madhjámika
* pradžňápáramitá
* šúnjaváda
* vidžňánaváda
* Nágárdžuna

## Iné projekty

## Externé odkazy
* 

Kategória:Školy budhizmu
Kategória:Budhizmus
Kategória:Zen
Kategória:Zenoví majstri v Európe
Mahákášjapa

**Mahákášjapa** (-sanskritský kmeň; sanskritský nominatív: **Mahákášjapah**; pálijský kmeň: **Mahákássapa**, pálijský nominatív: **Mahákássapó**, po slovensky aj: **Veľký Kášjapa** či **Kášjapa Veľký**), nazývaný niekedy aj skrátene Kášjapa, bol jeden z popredných žiakov Budhu Šákjamuniho. V zene sa Mahákášjapa považuje za 1. patriarchu, v čínskych kláštoroch sa jeho socha nachádza po Budhovej pravici.

## Referencie

Kategória:Budhizmus
Kategória:Indické náboženské osobnosti
Kvetina

**Kvetina** je rastlina pestovaná pre pekný kvet alebo pre pekné listy.

## Iné projekty

## Externé odkazy
*
Lýkia

[náhľad|Poloha Lýkie na mape [Malá Ázia|Malej Ázie.]]
**Lýkia** alebo **Lýcia** alebo **Lykia** je krajina na juhozápadnom pobreží Malej Ázie, v zovretí vysokých vrchov a mora. Jej izolovanosť ju neubránila pred nadvládou Perzie, jednako dosť vzdialenej, ani pred vplyvom orientálnych či gréckych kultúr, čo dodáva jej pamiatkam osobitý charakter. Dnes spadá administratívne do provincií Antalya a Muğla.

## Iné projekty

## Externé odkazy
* 

Kategória:Geografia
Kategória:Zaniknuté štáty
Kvestia

**Kvestia** (lat.) je otázka, rozprava pri dišpute – stredoveký svetský odborný prozaický žáner; napr. *fyzická kvestia [[Jean Buridan|Jeana Buridana]] o [[Aristoteles|Aristotelových]] Fyzikách*.

## Externé odkazy
* 

Kategória:Literatúra
Kvetinárstvo

**Kvetinárstvo** je odvetvie záhradníctva venujúca sa pestovaniu kvetín a iných rastlín pre výzdobu.

## Galéria
*Kliknite na obrázok pre jeho zväčšenie.*

Image:Wszystkich Swietych-2006-Ejdzej-01.jpg|Kvetinárstvo v Poľsku
Image:Prague narodni trida kvetinarstvi.JPG|Pohľad do kvetinárstva
Image:Tallinn flower market.jpg|Kvetinárstva
Image:7675 - Ephrata - Green Dragon.JPG|Predaj kvetov na trhu
Image:Pike Place Market - flower vendors 02.jpg|Predaj kvetov v tržnici
Image:Wiener Markt.JPG|Predaj kvetov v stánku
Image:Julgrupp.jpg|Konifera, hyacint a schlumbergera bridgesii
Image:2007-12-17FloristryAdvent13.jpg|Floristické umenie


## Literatúra
* Anna Horynová a kolektív: *Záhradníctvo II. - Kvetinárstvo - Sadovníctvo*, Príroda, 1973, 2. vydanie, (kolektív: Viktor Braun, František Kvíčala, Ján Pokorný, Irena Šeborová),
* Miroslav Volf, Ján Matouš, Josef Vít: *Kvetinárstvo*, Príroda, 1976, 2. vydanie, (3. vydanie 1990, Príroda ISBN 80-07-00239-1, EAN 9788007002395)
* Jozef Válek, František Kvíčala: *Záhradníctvo II. - Kvetinárstvo - Sadovníctvo*, SVPL, 1961, 1. vydanie,
* Lubomír Unar a kolektív: *Kvetinárstvo*, Príroda, 1990, ISBN 80-07-00333-9, EAN: 9788007003330, 1. vydanie,

## Iné projekty
 

## Externé odkazy
* 


Kategória:Záhradníctvo
Reflexívna lyrika

**Reflexívna lyrika** je lyrika, ktorej vnútorná integrita sa zakladá na priebehu. V reflexívnej lyrike básnik uvažuje a zamýšľa sa nad tým, čo ho trápi, čo sa ho bezprostredne dotýka (citové problémy, spoločenské problémy...).

## Externé odkazy
* 

Kategória:Literárne žánre
Kvintakord

náhľad|Zľava doprava: durový kvintakord C dur, molový kvintakord c mol, zmenšený kvintakord (tvorený dvoma malými terciami a teda zmenšenou kvintou) zväčšený kvintakord (tvorený dvoma veľkými terciami, a teda zväčšenou kvintou).
**Kvintakord** je akord, ktorý je súzvukom troch tónov, ktoré sú v terciovej príbuznosti, pričom krajné tóny kvintakordu tvoria interval kvinty.

Kvintakord postavený na prvom tóne stupnice je základným akordom tóniny, je to súzvuk prvého (primy), tretieho (tercie) a piateho (kvinty) tónu stupnice, akord zachováva predznamenanie danej tóniny. V závislosti od intervalov medzi základným tónom a ostatnými tónmi kvintakordy poznáme durové, molové, zväčšené a zmenšené.     

Od kvintakordu možno tvoriť obraty prvý obrat sa nazýva sextakord (6) a druhý kvartsextakord (6/4). Príklad: kvintakord, sextakord, kvartsextakord (c-e-g, e-g-c, g-c-e)    

## Referencie

Kategória:Hudobná terminológia
André Van Lysebeth

**André Van Lysebeth** (* 11. november 1919 – † 28. január 2004, Perpignan) je autor početných bestsellerov o joge. Bol žiakom Svámi Sivanandu.

## Iné projekty
 

Kategória:Belgickí jogíni
Kategória:Belgickí autori náučnej literatúry
Kategória:Osobnosti z Perpignanu
Kvintilión

**Kvintilión** je:
*milión kvadriliónov, čiže 1030; v USA, bývalom ZSSR a v minulosti vo Francúzsku sa toto číslo nazýva nonilión
*v USA, bývalom ZSSR a v minulosti vo Francúzsku: (stredoeurópsky) trilión

Kategória:Čísla
Maieutika

**Maieutika** (gr. *umenie pôrodnej baby; pôrodnícke umenie* – narážka na povolanie Sokratovej matky) je termín používaný Sokratom pre umenie viesť dialóg. Maieutika je súčasť sokratovskej metódy. Jej jadrom je myšlienka, že pravda je latentne prítomná v rozume každého človeka už od narodenia, ale musí sa *„priviesť na svet“* skrze správne položené otázky učiteľa. 

Maieutika pozostáva z dvoch krokov:
* **elenktika** (gr. *„umenie prevedenia“*): Sokrates otrasie pozíciou svojho žiaka alebo partnera v rozhovore a prevedie jeho stanovisko do neriešiteľného stavu (apórie), pričom v ňom takto prebudí túžbu po poznaní a hľadaní pravdy.
* **protreptika** (gr. *„umenie obrátenia“*): Sokrates privedie žiaka vhodne položenými otázkami k správnemu názoru, nie však k poznaniu, ktoré je dosiahnuteľné iba prostredníctvom nazerania ideí.

Cieľom maieutiky je u Sokrata a Platóna tzv. ευ ζην (eu zén), *„správny/dobrý/spravodlivý život“*.

Kategória:Sokrates
Lysippos

náhľad|Fragment Aristotelovej hlavy
**Lysippos** (* asi 360 pred Kr. - † asi 305 pred Kr.) bol grécky sochár obdobia helenizmu, tvorca panovníckeho portrétu (Seleukos I.), portrétov Sokrata, Euripida, Aristotela. Lysippove sochy sa zachovali v rímskych kópiách (Apoxymomenos).
 
Lysippos na rozdiel od iných predchádzajúcich autorov (napr. Polykleita či Feidia), ktorí svoje sochy koncipovali len pre frontálny pohľad, túto tradíciu frotality prelomil a vytvoril diela, na ktoré sa dalo pozerať zo všetkých strán a zaviedol aj nový kánon, podľa ktorého mali byť sochy štíhlejšie ako napr. Polykleitove diela.
 
## Referencie

* 
 
## Iné projekty

 

Kategória:Sochári starovekého Grécka
Kvocient

**Kvocient** (lat.) je číslo, ktoré udáva pomer dvoch hodnôt.

## Externé odkazy
* 

Kategória:Matematika
Slovenská lyrika

**Slovenská lyrika** je súčasť slovenskej poézie; v slovenskej ľudovej poézii najfrekventovanejší literárny druh, prevláda v každom literárnom období. V epoche baroka ju reprezentovala duchovná pieseň a mravoučná báseň (J. Silván, H. Gavlovič), klasicizmus preberal žánrové formy klasickej poézie, ako selanka, óda, elégia a neskoršie sonet (J. Palkovič, B. Tablic, J. Hollý, J. Kollár).

## Pozri aj
*prírodná lyrika
*reflexívna lyrika
*poézia

## Externé odkazy
* 

Kategória:Literatúra v slovenskom jazyku
Kvietizmus

**Kvietizmus** je učenie hlásajúce pasívny nazeravý vzťah k životu a zrieknutie sa aktívnej činnosti, ľahostajnosť k dobru i zlu, zmierenie sa s každým utrpením a bezpodmienečné podriadenie sa božej vôli.

## Externé odkazy
* 

Kategória:Filozofické smery
Kvodlibet

**Kvodlibet** (lat. *quodlibet*) môže byť:

*Vo filozofii: sled mechanických otázok a odpovedí pri dišputách, dišputa s rozmanitými témami. Pozri Kvodlibet (filozofia).
*V hudbe: žartovné spojenie niekoľkých piesní spievaných zároveň (v 16. – 17. stor.). Pozri Kvodlibet (hudba).
Joseph Maria de Maistre

Gróf **Joseph Maria de Maistre** (* 1. apríl 1753, Chambéry – † 26. február 1821, Turín) bol  francúzsky filozof, zastával katolícke konzervatívne učenie o štáte, v období francúzskej Reštaurácie mal veľký vplyv. Maistre je zakladateľ novšieho ultramontanizmu.

## Dielo (výber)
* *Considérations sur la Révolution française* (1796)  
* *Essai sur le principe générateur des constitutions politiques* (1809) 
* *Du Pape* (1819)  
* *Les soirées de St Petersbourg ou Entretiens sur le gouvernement temporel de la Providence* (1821) 
* *Les Lettres sur l'Inquisition espagnole où il dénonce les absurdités des accusations communément lancées contre l'inquisition espagnole, à l'occasion de sa suppression par les cortès* 
* *Examen de la philosophie de Bacon* (1836) 
* *Correspondance diplomatique et mémoires politiques* (1858)

## Iné projekty

## Externé odkazy
* 

Kategória:Francúzski filozofi
Kategória:Francúzski slobodomurári
Kategória:Osobnosti zo Chambéry
Majolika

[náhľad|Majolika, tanier z [Caffagiolo, 1510]]
**Majolika** je v kultúrno-historickom kontexte sčasti vyhranenie pojmu voči fajanse a sčasti jej podskupina, ktorá označuje španielske a talianske, cínovou glazúrou maľované hlinené hrnčiarske výrobky najmä z obdobia ich rozkvetu v 15. až 17. storočí. V keramickej terminológii a hovorovej reči sa pojem majolika používa dodnes ako označenie glazúrovaných hrnčiarskych výrobkov.

## Pozri aj
*Fajansa

## Iné projekty

Kategória:Keramika
Kategória:Umenie v Taliansku
Kategória:Umenie v Španielsku
Majorita

**Majorita** môže byť:
*väčšina
*väčšinový podiel, napr. vlastníctva akcií

## Externé odkazy
*
Majster

**Majster** môže byť:
* vyučený remeselník, ktorý má úradné oprávnenie viesť samostatnú dielňu alebo živnosť; vedúci dielne, odborný vedúci robotník
* titul remeselníka po prijatí do cechu
* vynikajúci umelec
* odborník
* mužstvo alebo jednotlivec na prvom mieste
* učiteľ
* (písané s veľkým M): označenie významného umelca bližšie neznámeho mena, známeho najmä podľa svojej tvorby (napr. Majster Pavol z Levoče) – pozri Majster (umelec)

## Iné projekty

## Externé odkazy
*
Cyril Alexandrijský

Svätý **Cyril Alexandrijský** alebo **Kyrillos z Alexandrie** (gr. Κύριλλος Α΄ Αλεξανδρείας;  * medzi 370380, Alexandria, Egypt† 27. jún 444, Alexandria) bol kresťanský teológ, polemik a cirkevný otec.

V roku 412 bol zvolený za alexandrijského patriarchu. Presadzoval zásady alexandrijskej teológie v cirkvi a bojoval proti nestorianizmu. Jeho zákroky proti sekte novaciánov a proti židom spôsobili, že došlo k ostrej roztržke medzi ním a správcom Egypta Orestom. Roku 415 sfanatizované davy v Alexandrii zaživa roztrhali poslednú veľkú filozofku pohanského staroveku Hypatiu. Sám Kyrillos na tom priamy podiel nemal, svojou činnosťou však pre taký čin vytvoril vhodné ovzdušie.

## Uctievanie
V gréckokatolíckej cirkvi má sviatok 18. januára spoločne so svätým Atanázom Alexandrijským. Katolícka cirkev si ho podľa Rímskeho martyrológia pripomína 27. júna.

## Referencie


## Pozri aj

* Zoznam svätcov Katolíckej cirkev

## Iné projekty

## Externé odkazy
* Dielo v Bibliothek der Kirchenväter
* Migne Patrologia Graeca
*Early Church Fathers 
*St Cyril the Archbishop of Alexandria 
*Early Church Fathers: Cyril of Alexandria 
*Catholic Encyclopedia Article on Cyril of Alexandria
*The Monophysism of St Cyril of Alexandria

## Zdroj
* 

Kategória:Narodenia v 4. storočí
Kategória:Úmrtia 27. júna
Kategória:Úmrtia v 444
Kategória:Egyptské náboženské osobnosti
Kategória:Svätci
Kategória:Patriarchovia
Kategória:Cirkevní otcovia
Kategória:Učitelia cirkvi
Kategória:Katolícki teológovia
Kategória:Biskupi
Kategória:Mariológovia
Kategória:Osobnosti z Alexandrie
Kategória:Katolícki svätci majúci sviatok 27. júna
Majstrovstvo

**Majstrovstvo** je vynikajúca schopnosť, zbehlosť, najmä umelecká alebo športová. Niektorí autori, napríklad George Leonard, ho popisujú nie ako cieľ, ale ako proces, cestu.

## Využitie
Peter Senge vo svojej knihe *[[Piata disciplína manažmentu]]* spomína osobné majstrovstvo ako jednu z 5 disciplín učiacich sa organizácií.

## Referencie

## Pozri aj
* Mastery - kniha Georgea Leonarda
* Majstrovstvo - kniha Roberta Greenea

## Externé odkazy

* 

Kategória:Umenie
Kategória:Športová terminológia
Maklér

**Maklér** (iné názvy: **dohodca**, **broker**, pre Francúzsko aj **courtier**; nem. *Makler*, angl. *broker*, fr. *courtier* [kurtjé]; "courtier"  je v slovenčine podľa jazykových slovníkov len burzový maklér) môže byť:
* starší (resp. sčasti zahraničný) názov toho, čo sa dnes v slovenskom súkromnom práve označuje ako "sprostredkovateľ" (t.j. sprostredkovateľ v zmysle § 642 a nasl. Obchodného zákonníka a § 774 a nasl. Občianskeho zákonníka), čiže je to každá (samostatná) fyzická či právnická osoba, ktorá sprostredkúva za odplatu vznik zmlúv (najmä obchodných zmlúv), okrem obchodného zástupcu (=agenta) alebo komisionára, konkrétne je to napr.:
**burzový maklér (=burzový broker, burzový dohodca; = a) sprostredkovateľ burzových operácií iný než díler, b) [najmä pre tvary: burzový dohodca a burzový broker] úradný sprostredkovateľ burzových operácií, synonymá: úradný dohodca, senzál, c) nepresne: sprostredkovateľ burzových operácií vrátane dílera)
**komoditný maklér (=komoditný broker)
**realitný maklér (=a) typ realitného sprostredkovateľa, b) akýkoľvek realitný sprostredkovateľ)
**bankový maklér 
**poisťovací maklér (=poisťovací broker, poisťovací dohodca; t. j. a) typ sprostredkovateľa poistenia [aj ako termín v slovenských právnych predpisoch v rokoch 2002 - 2009], b) akýkoľvek sprostredkovateľ poistenia)
**lodný maklér (=lodný broker, lodný dohodca)
**historicky: zmenkový maklér (=zmenkový dohodca; čiže sprostredkovateľ zmenkových obchodov na burze, špekulant so zmenkami) 
*neformálne označenie aj iných obchodných sprostredkovateľov než len vyššie uvedeného typu maklérov v pravom slova zmysle - pozri napr. vyššie význam "c)" uvedený pri názve burzový maklér a význam "b)" uvedený pri názvoch realitný maklér a poisťovací maklér
*profesionálny sprostredkovateľ rôznych dopravných a podobných vybavovaní (transakcií) a podobne, napr.:
**colný agent (=colný maklér, colný broker, colný zástupca, colný konateľ, colný špeditér)
**freight broker (možný slovenský preklad: sprostredkovateľ prepravy nákladu)

**Maklér** alebo **broker** môže byť aj (skrátene):
*burzový maklér (pozri aj vyššie)
*poisťovací maklér (pozri aj vyššie)
*historicky: zmenkový maklér (pozri aj vyššie)
*colný agent (pozri aj vyššie)
*freight broker (pozri aj vyššie)
*stávkový maklér (=stávkový broker, sprostredkovateľ stávky)

**Maklér** môže byť aj:
* v slovenskom práve v rokoch 1992 – 2000/2001: fyzická osoba, prostredníctvom ktorej obchodník s cennými papiermi (t. j. v podstate maklérska firma) vykonáva odborné obchodné činnosti, "opak" pojmu burzový dohodca v zmysle úradný dohodca, pozri pod burzový dohodca a obchodník s cennými papiermi
*pejoratívne: čachrár

**Dohodca** alebo pejoratívne **maklér** môže byť aj: sprostredkovateľ vo všeobecnom zmysle, čiže osoba sprostredkovávajúca nejakú dohodu, známosť, manželstvo a podobne, dohadzovač, pozri sprostredkovateľ

## Referencie
Makroekonomika

**Makroekonomika** je cieľavedomá hospodárska činnosť relatívne ucelených, vzájomne prepojených, od seba závislých a doplňujúcich sa hospodárskych subjektov. Ak ide o spojenie týchto závislých hospodárstiev do určitého štátneho územia, hovoríme o národnom hospodárstve. Vzájomnou závislosťou, prepojením a nevyhnutnou spoluprácou národných hospodárstiev jednotlivých krajín vzniká kvantitatívne i kvalitatívne nový typ makroekonomiky, t. j. svetové hospodárstvo.

## Externé odkazy
* 

Kategória:Makroekonómia
Metóda fyziky

**Metóda fyziky** je súbor pravidiel, ktorým sa podriaďujú všetky pracovné a výskumné procedúry a všetky myšlienkové operácie, pomocou ktorých fyzika dospieva k novým poznatkom.

## Externé odkazy
* 

Kategória:Metodika
Kategória:Fyzika
Makrokozmos

**Makrokozmos** je veľký svet - svet ako nesmierny usporiadaný celok; vesmír, opak mikrokozmu; voľným okom viditeľný svet.

Makrokozmos a mikrokozmos sa nachádzajú vo vzťahu podobnosti alebo rovnakosti v niektorých podstatných aspektoch, takže z jedného sveta sa dá usudzovať o povahe druhého sveta.

## Externé odkazy
* 

Kategória:Vesmír
Genetická metóda

**Genetická metóda** je spôsob skúmania založený na analýze vývoja. Spočíva v zisťovaní
východiskových podmienok vývoja, jeho hlavných etáp a jeho základnej tendencie či línie. Cieľom postupu genetickou metódou je stanovenie súvislosti skúmaných javov v čase, skúmanie prechodov od nižších foriem k vyšším.

V súčasnej vede sa genetická metóda kombinuje obyčajne so štruktúrno-funkčnou analýzou, systémovou analýzou, historicko-porovnávacou metódou a i.

## Externé odkazy
* 

Kategória:Genetika
Organická kyselina

**Organické kyseliny** sú organické zlúčeniny. ktoré sú kyslé, teda schopné odštiepiť katión vodíka (H+). Existujú dva hlavné druhy organických kyselín: buď je atóm vodíka, ktorý sa štiepi, viazaný na atóm kyslíka, alebo je viazaný na atóm uhlíka, ktorý sa nachádza vedľa karbonylovej skupiny (–C(=O)–).

V rámci organickej chémie sa často používa Lewisova teória kyselín a zásad, podľa ktorej je kyselina akákoľvek látka, ktorá je schopná prijať elektrónový pár. Podľa tejto definície patria medzi kyseliny i látky ako sú katióny kovov. Zvyčajne sa však označujú takéto kyseliny ako Lewisove kyseliny.

## Druhy
Najbežnejším príkladom sú karboxylové kyseliny, ktoré majú vo svojom vzorci karboxylovú skupinu, -COOH. Označujú sa i ako karbónové kyseliny. Medzi ďalšie príklady patria sulfónové kyseliny, ktoré obsahujú skupinu -SO3H, alebo alkoholy, ktoré obsahujú hydroxylovú skupinu (sú však zvyčajne veľmi slabé). Medzi ďalšie slabé organické kyseliny patria tioly (-SH), enoly a fenoly.

## Referencie

## Pozri aj
* aminokyselina

Organická kyselina
Makromolekula

**Makromolekula** je veľká molekula skladajúca sa z mnohonásobne sa opakujúcich štruktúrnych
jednotiek, t. j. z niekoľko sto až tisíc atómov spojených kovalentnými väzbami. Spravidla sa udáva, že makromolekula je molekula s molekulovou hmotnosťou väčšou ako 10000, zložená z viac ako 1000 atómov.

Makromolekuly môžu tvoriť nízkomolekulové až vysokomolekulové zlúčeniny. K vysokomolekulovým zlúčeninám patria napr. polyméry, bielkoviny a iné.

## Delenie makromolekulových látok podľa pôvodu
*1.prírodné - polysacharidy (celulóza, škrob, glykogén; stavebnou jednotkou je glukóza), bielkoviny (stavebnou jednotkou sú alfaamínokyseliny), nukleové kyseliny (stavebnou jednotkou je nukleotid), polyterpény (kaučuk, gutaperča; stavebnou jednotkou je polyizoprén) 
*2.prírodne modifikované: 
**1.kaučuk - vulkanizácia
**2.celulóza - [xantogenáciou-viskóza, celofán; nitráciou - nitrovaná celulóza (strelná bavlna), plasty; acetylácoiu - hodváb]
**3.syntetické - polyméry, polykondenzáty, polyadičné produkty, podľa štruktúry: lineárne, rozvetvené, sieťované, priestorovo sieťované

## Externé odkazy

* 

Kategória:Molekuly
Geometrická metóda

**Geometrická metóda** je axiomatická metóda prevzatá z antickej geometrie a používaná na
zdôvodňovanie a vysvetľovanie filozofém. Prvý raz ju vo filozofii použil Spinoza v diele Etika, v ktorom najprv podáva definície a axiómy, a potom dokazuje teorémy, ktoré z nich vyplývajú. Uplatňovanie tejto metódy sa opieralo o predstavu sveta ako stroja podliehajúceho zákonom mechaniky a geometrie.

## Referencie

## Externé odkazy
* 

Kategória:Geometria
Historicko-porovnávacia metóda

**Historicko-porovnávacia metóda** je metóda skúmania a výkladu, pri ktorej sa na základe zisťovania formálnej zhody javov usudzuje na ich genetickú príbuznosť, t. j. na ich spoločný pôvod.

## Externé odkazy
* 

Kategória:Genetika
Kategória:Metodika
Maladaptácia

**Maladaptácia** je porucha, neschopnosť adaptácie.

Maladaptácia sa konkrétne prejavuje poruchami správania rôzneho stupňa.
Jej následkom môže byť aj vznik neuróz a vznik psychóz.

## Externé odkazy
* 

Kategória:Medicína
Hypoteticko-deduktívna metóda

**Metóda hypoteticko-deduktívna** je postup, pri ktorom sa určité tvrdenia prijmú za hypotézy a tieto hypotézy sa overujú tak, že sa z nich a z ostatných už známych poznatkov vyvodzujú závery, ktoré sa konfrontujú s faktami.

## Externé odkazy
* 

Kategória:Metodika
Malakológia

**Malakológia** (gr. μαλακός (malakos) = mäkký) je náuka o mäkkýšoch. Práce o nej uverejňoval Jean Piaget už ako 15 ročný.

## Iné projekty

## Externé odkazy
* 
* *[http://mollusca.sav.sk Malacologica Bohemoslovaca]* – sborník o mäkkýšoch Európy

Kategória:Mäkkýše
Kategória:Zoológia
Kenotická metóda

**Kenotická metóda** je metóda filozofie zakladajúca sa na akte sebavzdatia (kenosis) aktuálne formovaného myslenia s cieľom prijatia obsahov, ktoré ho presahujú a ku  ktorým sa toto myslenie nie je schopné samo od seba dopracovať. Pritom nejde len o obsahy ziskavané od druhých v dialógu, ale aj o obsahy presahujúce všetkých dialogizandov a pochádzajúce z transcendentného živého tajomstva. Kenosis sa tu považuje za podmienku pre dosiahnutie zásadnej otvorenosti myslenia.

## Externé odkazy
* 

Kategória:Filozofické koncepty
Maľba

[thumb|[Mona Lisa je jedna z najznámejších umeleckých malieb v západnom svete.]]

**Maľba** je jednotlivé maliarske dielo, voľné i viazané s architektúrou, ale aj maliarstvo ako druh výtvarného prejavu, maliarska tvorba, rozlične rozlišovaná podla svojho zásadného poňatia (abstraktná a zobrazujúca, intímna a monumentálna), podľa námetu (figurálna, portrétna, žánrová, krajinomaľba, zátišie, mytologická, cirkevná a svetská), podľa funkcie (voľná a
užitá), podla materiálu a techniky (nástenná, ku ktorej patrí mozaika a sklomaľba, maľba závesných obrazov, maľba na dosku, plátno, miniatúra, freska, maľba al secco (nasucho), olejomaľba, tempera, gvaš, pastel, akvarel) a pod.

## Technika a štýly

Počas svojej histórie maľovanie zaznamenalo niekoľko dôležitých foriem vrátane typických techník. Techniky príznačné pre kreslenie sú základom pre maľovanie, okrem najnovších avantgardných foriem. Freska, ktoré dosiahlo svoj vrchol počas neskorého stredoveku a počas renesancie, je aplikácia maľby na vlhkú, prípadne suchú omietku.

## Knižná maľba

všeobecný názov celkovej úpravy rukou písaných zvitkov a viazaných kníh (kódexov), pozostávajúca z veľkých iniciál, okrajovej a medzitextovej ornamentálnej alebo rastlinnej ozdoby a z miniatúr ilustrovaných charakteru. Maliara, ktorý zhotovil knižnú maľbu, od 11. storočia nazývali iluminátorom, na rozdiel od pisára textu knihy, ktorého pomenovali skriptom alebo rubrikátorom. Skriptor písal bežný text knihy, usporiadaný do jedného, dvoch alebo viacerých stĺpcov na jednej strane. Rubrikátor zhotovil červené nadpisy jednotlivých kapitol (odsekov textu).

## Externé odkazy

* 

Kategória:Umenie
Kantova kritická metóda

**Kantova kritická metóda** je reflexia Kanta, ktorá od poznania postupuje späť k jeho predpokladom.

## Externé odkazy
* 

Kategória:Immanuel Kant
Malchut

**Malchut** alebo **Šchina** je podľa kabaly posledná z desiatich sfirot, kráľovstvo.

## Externé odkazy
* 

Kategória:Kabala
Kultúrno-historická metóda

**Kultúrno-historická metóda** je syntetizovanie rôznych stránok spoločenského života pomocou pojmu kultúry ako vedomia, ktoré vzniká živelne a bezprostredne preniká do materiálnych vzťahov, prejavuje sa v spôsobe života ľudu, v podmienkach života, kolektívnosti. Kultúrno-historickú metódu predložil Karl Lamprecht.

## Externé odkazy
* 

Kategória:Kultúra
Logistická metóda

**Logistická metóda** je v súčasnej matematike a logike prijatá metóda budovania formalizovaných systémov (formalizácia) alebo kalkulov (v logickej syntaxi sa používa termín "syntaktický systém"). Budovanie takýchto systémov sa uskutočňuje čisto formálne, ako akési konfigurácie znakov a ich postupností, a od zmyslu príslušných výrazov sa abstrahuje.

Logistická metóda predpokladá:
# zoznam prvotných (základných) symbolov systému
# určenie, ktoré postupnosti prvotnych symbolov tvoria správne zostrojené formuly systému (skrátene SZF) (prvé dva typy pravidiel sú pravidlá tvorenia)
# vyčlenenie axióm z množiny SZF
# určenie pravidiel odvodzovania (alebo transformačných pravidiel), podľa ktorých z príslušných SZF ako z premís sa bezprostredne odvodí niektorá SZF ako záver

## Externé odkazy
* 

Kategória:Logika
kategória:Matematika
Malebnosť

**Malebnosť** je krása pestrosťou farieb, harmóniou zvukov, osobitnosťou tvarov, zaujímavým usporiadaním atď.

## Externé odkazy

* 

Kategória:Umenie
Metóda pedagogiky

**Metóda pedagogiky** je uvedomelý a cieľavedomý postup v pedagogike. V pedagogike zvyknú rozlišovať dve triedy metód: *empirické metódy*, čiže metódy konkrétneho empirického výskumu, často veľmi rozvinuté a exaktné, ako pozorovanie, experiment, dotazník, rozhovor, obsahová analýza, metaanalýza, štatistická analýza, historická metóda atď. Je skupina metód, ako pedagogická evaluácia, edukometria, škálovanie, testovanie; *metódy kvalitatívneho výskumu*, ako biografia, prípadová štúdia atď. Metódy komparatívnej pedagogiky sú metódy pedagogickej prognostiky, ako napr. delfská metóda. Metódy pedagogiky skúma metodológia pedagogiky.

## Externé odkazy
* 

Kategória:Metodika
Kategória:Pedagogika
Nástenná maľba

thumb|Jean-André Rixens: Salle des Illustres, Le Capitole, Toulouse
**Nástenná maľba** je farebná dekorácia steny alebo klenby realizovaná buď na suchú omietku (*al secco*), do čerstvej omietky (*al fresco*, freska), alebo zmiešanou technikou (*frescosecco*). Niekedy sa k nástennej maľbe rátajú aj sgrafito a mozaiku, ktoré predstavujú v podstate iné druhy monumentálnej nástennej výzdoby.

Nástenné maľby paleolitu patria k najstarším známym výtvarným prejavom.

## Iné projekty

## Externé odkazy
* How to prepare a mural wall and protect the mural
* Calpams 
* Murals.trompe-l-oeil.info French and European gate of murals 
* The National Society of Mural Painters  
* Ancient Maya Art
* Ancient Prehispanic Murals
* Roman wall paintings 
* griechische und römische Wandmalerei, Technik, Entwicklung, Systeme
* Restaurierung und Konservierung von historischer Wandmalerei
* Historisches Farbdiaarchiv zur Wand- und Deckenmalerei 
*Al fresco - In Rom erleben alte Techniken ihre Wiedergeburt 
* Mural Conservancy of Los Angeles 
* Political Murals in Ireland  

## Zdroj

* 

Kategória:Umenie
Kategória:Maliarstvo
Konštruktívna metóda

**Konštruktívna metóda** je spôsob deduktívneho budovania vedeckých teórií spočívajúci v postupnom konštruovaní (reálnom alebo možnom na základe jestvujúcich prostriedkov) objektov, skúmaných vo formálnom systéme, ako aj tvrdení o nich. Stanovenie vychodiskových objektov teórie a a vybudovanie nových sa uskutočňuje pomocou komplexu špeciálnych operacionálnych (konštruktivnych) pravidiel a definícií. Všetky ostatné tvrdenia systému sa získavajú z východiskového základu teorie pomocou techniky odvodzovania, špecifickej pre konštruktívne teórie, rekurzívnych definícií, založených na princípe matematickej indukcie.

## Externé odkazy
* 

Kategória:Logika
Metóda poznania

**Metóda poznania** je podľa Descarta v prvom rade pochybovanie, pretože ono je jedinou správnou metódou poznania.

## Externé odkazy
* 

Kategória:Metodika
Elementárny náboj

**Elementárny náboj** je najmenšie možné kvantum elektrického náboja. Označuje sa písmenom *e* (malé E) a jeho hodnota je 1,602. 10-19 C. Elektrický náboj protónu je +*e*, elektrický náboj elektrónu je -*e*.

## Externé odkazy
* 

Kategória:Elektromagnetizmus
Kategória:Fyzikálne veličiny
Kategória:Fyzikálne konštanty
Kategória:Jednotky elektrického náboja
Čínske náboženstvo

**Čínske náboženstvo** je zložka čínskej kultúry. Je to náboženstvo, ktoré odvodzuje svoje základy od troch mýtických alebo legendárnych cisárov: *Jao*, *Šun* a *J*. K literárnej fixácii čínskeho náboženstva (v staročínskom písme) dochádza v 12. storočí pred Kristom v posvätnej knihe I-ťing (*Knihe premien*).

Ďalšími posvätnými knihami sú:
* **Šu-ťing** (*Kniha pôvodov*, 11. - 7. storočí pred Kristom,
* ** Š'-ťing** (*Kniha piesní*), ide o obetné piesne a hymny, asi magické,
* **Li-ti** (*Kniha obradov alebo rítov*), z doby začiatku nášho letopočtu, má konfuciánsky ráz,
* **Čchun-čchiou** (*Jarné a jesenné anály*), pripisuje sa Konfuciovi.

V najstaršom období sa čínske náboženstvo zameriavalo pravdepodobne na osobného boha *Ťien Šang-ti* (Pána hore). Zároveň sa však vyvíjal aj ľudový polyteizmus. Neskôr čínske náboženstvo prechádza do zdržanlivo intelektuálneho neteistického vyjadrenia transcendentálnej sktočnosti označovanej ako *Ťien* (Nebo), pričom na ľudovej úrovni pretrvávajú polyteistické tendencie.

Zlomovou dobou vo vývine čínskeho náboženstva bolo 6. a 5. storočie pred Kristom, kedy prišli na scénu dve významné reformátorské postavy, Lao-c’ a Konfucius, v nadväznosti na ktoré hovoríme o taoizme a o konfucianizme.

## Externé odkazy
* 

Kategória:Náboženské smery
Kategória:Náboženstvo v Číne
Nástenné maliarstvo

**Nástenné maliarstvo** je monumentálna maliarska výzdoba architektúry, v širšom zmysle mozaika, sgrafito, enkaustika, gobelíny, tapisérie. Námetovo rozmanitá farebná dekorácia vnútorných i vonkajších stien, stropov, klenieb a i celého priestoru (krajina, portrét, žzánrové výjavy, zátišie, mytologické témy, náboženské témy, historické témy) vykonávaná rôznymi technikami (freska, al secco, tempera).

Nástenné maliarstvo sa rozvíjalo od praveku (jaskynné a sklné maľby), najväčší rozkvet v období kresťanskej antiky, v románskej dobe, talianskej gotike, renesancii a baroku, v 20. storočí v národne orientovanej škole manumentálnej maľby v Mexiku (D. Siqeiros, D. Rivera, J. C. Orozco).

## Externé odkazy

* 

Kategória:Maliarstvo
Pragmatická metóda

**Pragmatická metóda** je podľa Williama Jamesa metódou na urovnávanie metafyzických sporov, ktoré by sa inak nikdy neskončili. Pragmatická metóda sa pokúša vyložiť každý pojem príslušnými praktickými dôsledkami. Aký rozdiel by prakticky vznikol pre každého, keby tento pojem bol pravdivejší než iný? Ak praktického rozdielu niet, jednotlivé alternatívy znamenájú prakticky tú istú vec a cely spor je zbytočný. Ak je nejaký spor vážny, musíme vedieť ukázať praktický rozdiel, ktorý vyplýva z toho, či jedna alebo druhá strana má pravdu.

Ak sa postupuje pragmatickou metódou, nemôžu slová [sc. *Boh*, *Hmota*, *Rozum*, *Energia* atď.] pre niekoho znamenať koniec skúmania. Je potrebné si z každého slova vybrať jeho praktickú hodnotu a uplatniť ju v prúde konkrétnej skúsenosti. Potom sa ukáže, že je nie tak riešením ako skôr programom pre ďalšiu prácu, a najmä ukazuje spôsob, ktorým možno jestvujúcu realitu zmeniť.

Z pragmatickej metódy nevyplývajú nijaké podrobné výsledky, ale iba postoj v orientácii. Postoj odhliadajúci od prvých vecí, princípov, „kategórii“ predpokladaných nevyhnutností a smerujúci k posledným veciam, plodom, dôsledkom, faktom.

## Zdroj
**Antológia z diel filozofov. VIII.* zv. Pragmatizmus, realizmus, fenomenológia, existencializmus. Bratislava, Epocha, 1969. 604 s.
* 

Kategória:Pragmatizmus
Metóda psychológie

**Metóda psychológie** tvrdí, že v blízkej budúcnosti nemožno v rámci psychológie očakávať
výraznejší rozvoj metód. Dá sa tak usudzovať aj z toho, že psychológia vlastne nemá samostatné metódy (v zmysle všeobecnej metodológie), jej metódy pozostávajú skôr z aplikácie princípov platných aj pre mnohé ďalšie vedy. Teda zo špecifického uplatňovania pozorovania, experimentu, matematickej štatistiky, vedeckej logiky atď., ktoré sa stelesňujú v partikulárnych postupoch, prístrojoch a skúškach. Možnosti výčinu sú teda relatívne ohraničené, nanajvýš sa tu žiada dôslednejšie pokračovať v začatej ceste.

## Externé odkazy
* 

Kategória:Metodika
Kategória:Psychológia
Grécke náboženstvo

**Grécke náboženstvo** je súčasť gréckej kultúry. Grécke náboženstvo môžeme sledovať nepretržite takmer dve tisícročia. V gréckom náboženstve sa v Európe po prvý raz dospelo k vyšším stupňom náboženských predstáv, ako k antropomorfizmu, henoteizmu a monoteizmu.

## Externé odkazy
* 

Kategória:Grécko
Kategória:Náboženstvo
Bronisław Malinowski

**Bronisław Kasper Malinowski** (* 7. apríl 1884, Krakov, Poľsko – † 16. máj 1942, New Haven, Connecticut, USA) bol anglický etnológ a sociológ poľského pôvodu, zaoberal sa najmä spoločnosťou Novej Guiney a Melanézie. Je zakladateľ funkcionalizmu.

## Životopis
Bol jednou z najkontroverznejších postáv antropológie. Narodil sa v Krakove v poľskej aristokratickej rodine ako syn významného profesora slovanských jazykov. Študoval na Jagellonskej univerzite v Krakove matematiku a fyziku a v roku 1908 získal doktorát. Jeho dizertačná práca *O principe ekonomie myslenia* bola ovplyvnená pozitivizmom Richarda Avenaria a Ernsta Macha. Zdravotné problémy údajne prinútili obrátiť pozornosť na iný odbor. Po prečítaní Frazera sa rozhodol študovať v Londýne antropológiu. Stal sa profesorom na London School of Economics. Jeho semináre boli populárne a jeho študenti sa stali významnými vedcami (R. Firth, E. Leach...)

Pred vojnou odišiel do USA, vystupoval proti Hitlerovi a bránil rodné Poľsko. Po dve desaťročia bol jedným z najvýznamnejších antropológov, mal množstvo prívržencov aj odporcov (v bývalej ČSSR tiež nebol veľmi uznávaný).

## Hlavné myšlienky
Pri štúdiu kultúry presadzoval komplexný prístup, venoval sa skúmaniu mágie a mytológie, pričom ale odmietal ich symbolické interpretácie a presadzoval pragmatické. Ďalej sa venoval aj politickej organizácii, právu, sexuálnemu životu, rodine, príbuzenským vzťahom a hospodárskym systémom.
Ako jeden z prvých tvrdil, že získané poznatky treba využívať v praxi - aplikovaná antropológia. Jeho poznatky sa, žiaľ, využívali v prospech kolonializmu. 

Zaviedol a presadil myšlienku, že základom antropologickej vedy sú empirické poznatky a terénny výskum. Jeho požiadavka skúmania kultúry zvnútra sa stala základnou požiadavkou modernej antropológie. Aj vďaka nemu má antropológia poznatky z iných kultúr, ktorých poznaním sa veda zbavovala europocentrizmu. Výrazne ovplyvnil britskú sociálnu antropológiu, ktorá je dodnes v podstate funkcionalistická, vplyv mal aj na americkú kultúrnu antropológiu. Vytvoril základy modernej antropológie a dal jej súčasný status.

## Referencie

## Externé odkazy
* 

Kategória:Poľskí sociológovia
Kategória:Poľskí antropológovia
Kategória:Poľskí religionisti
Kategória:Absolventi London School of Economics
Kategória:Osobnosti z Krakova
Indické náboženstvá

**Indické náboženstvá** sú súčasťou indickej kultúry. Ide o bohatý komplex náboženských prúdov, smerov, vetiev, škôl, ktoré sa od 2. tisícročia pred Kr. rozvíjali na území Indie počnúc prvým známym náboženstvom Véd.

## Najznámejšie prúdy
* védizmus 
* brahmanizmus
* džinizmus
* budhizmus
* hinduizmus 
* tantrizmus spolu s ich smermi, vetvami a etapami.

## Pozri aj
* indickí bohovia
* brahmanizmus
* budhizmus
*
*
* hinduizmus
* indická kultúra
* védske náboženstvo

## Externé odkazy
*
Psychoterapeutická metóda

**Psychoterapeutická metóda** je metóda používaná pri psychoterapii; napr. abreaktívna metóda.

## Externé odkazy
* 

Kategória:Psychoterapia
Malomyseľnosť

**Malomyseľnosť** je nematie odvahy, skleslosť, skľúčenosť, zúfalosť, pesimistickosť, morálna kvalita charakterizujúca slabosť vôle osobnosti, prejavuje sa v neschopnosti človeka obhájiť a do života uviesť morálne princípy, v ktoré verí, v obave o svoje osobné záujmy, zo strachu z nepriaznivych následkov, zo strachu pred tažkosťami alebo z nedôvery vo vlastné sily.

## Iné projekty

## Externé odkazy
* 

Kategória:Psychológia
Maloobchod

**Maloobchod** alebo zriedkavo **predaj en détail** [an detaj] je forma obchodu, pri ktorej sa tovar predáva konečnému spotrebiteľovi, prípadne len jednotlivému konečnému spotrebiteľovi (teda nie inštitucionálnym, priemyselnými konečným spotrebiteľom a podobne). Osoba venujúca sa maloobchodu je **maloobchodník**. Cena, za ktorú sa predáva v maloobchode je maloobchodná cena.

## Iné projekty
Reduktívna metóda

**Reduktívna metóda** je súbor pravidiel a postupov, s pomocou ktorých možno z daných premís odvodzovať závery na intenzionálnom základe. Reduktívna metóda je popri deduktívnej metóde základnou aplikáciou logiky v metodológii vied, no nie je zatiaľ systematicky preskúmaná.

## Externé odkazy
* 

Kategória:Logika
Thomas Malthus

**Thomas Robert Malthus** (* 13. február 1766, Rookery pri Guildforde – † 23. december 1834, Bath) bol anglický ekonóm, autor populačnej teórie; počiatky teórie hospodárskeho rastu.

## Pozri aj
* maltuziánstvo

## Iné projekty

## Externé odkazy
* 

Kategória:Narodenia v 1766
Kategória:Úmrtia v 1834
Kategória:Anglickí ekonómovia
Metóda rozdielu

**Metóda rozdielu** je druhá z induktívnych metód Milla. Jej znenie je: ''Ak sa líši prípad, keď k nejakému javu dochádza, od prípadu, keď k nemu nedochádza, len v jednej rozdielnej
okolnosti, tak táto okolnosť je buď účinkom, príčinou alebo nevyhnutnou časťou príslušného javu.

## Externé odkazy
* 

Kategória:Metodika
Neteistické náboženstvo

**Neteistické náboženstvo** je náboženstvo bez boha, napríklad hínajána.

## Externé odkazy
* 

Kategória:Náboženstvo